
Rezumat: Articolul de fatá vrea sá ofere un ráspuns la una dintre cele mai 
mari întrebări ale omului: în ce/cine se crede? Pentru a-şi atinge scopul, autorul 
prezintă mai întâi condiţiile în care se găseşte credința în societatea contem- 
porană, evidențiind atât aspectele pozitive, cât şi pe cele negative. Intrebarea 
la care se caută răspunsul in continuare - de ce nu se mai crede? — este situată 
în ambientul gândirii marelui scriitor rus Dostoievski, devenit spre sfârşitul 
vieţii sale „ghidul spiritual al poporului rus”. Având drept sprijin o scrisoare 
a scriitorului rus, autorul articolului prezintă cauzele necredintei: ignoranta 
privitoare la ,substanta" lui Cristos şi ingreunarea inimii. Totuşi, deşi e con- 
ştient de faptul că astăzi ateismul şi descreştinizarea se prezintă ca fenomene 
masive şi arogante, Pr. D. Gh. Patraşcu accentuează că sentimentul religios 
şi nostalgia după Evanghelie revin să atingă inimile, nu rareori cu rezultate 
promițătoare. 

Summary: This article wants to offer an answer to one of mans biggest ques- 
tions: in what/who do we believe in? 'To reach his purpose the author firsts pre- 
sents the conditions in which fait in today's society is found, highlighting the 
positive and the negative aspects. To question to which the answer is still to be 
found - why is not there anymore belief — is situated in the thinking surrounds 
of the great Russian writer Dostoevsky, who, to the end of his life, became the 
“spiritual guide of the Russian people". Having as an aid the letter belonging 
to the Russian writer, the article's writer presents the causes of the unbelief: 
ignorance regarding the “substance” of Christ and the dead load of the heart. 
However, although he is aware of the fact that today the atheism and leaving 
the Christianity is a massive and arrogant phenomenon, father Gh. Patraşcu 
PhD., emphasises that the religious felling and the Gospel nostalgia are here to 
touch our hearts, and often with promising results. 

Keywords: belief, religion, Dostoevsky, Christ, gospel, unbelief, atheism, reli- 
gious indifferentism, dead load of the heart, mind's darkening. 

Timpul nostru este unul plin de contraste. Lumini şi umbre se urmăresc 
şi se ciocnesc, deseori în ritmuri convulsive, şi fac dificilă analiza situaţiei. 
Pericolul maniheismului stă la pândă, sugerat de ambiguitatea conditio- 
nărilor în care omul se găseşte. Ca întotdeauna în istorie, binele şi răul 
influențează societatea şi o orientează într-un sens sau altul, neavând însă 
niciodată o dominație definitivă. Pentru o analiză obiectivă a situației, este 
necesară nu numai o seninătate în judecată, ci şi o capacitate de a vedea 
dincolo de aparente. 

Cu sigurantá, aspectele pozitive, capabile sá alimenteze speranta, nu 
lipsesc astăzi. In enciclica Redemptoris missio (7 decembrie 1990), Ferici- 
tul Ioan Paul al II-lea vorbeste despre o progresivá convergentá a popoa- 
relor față de idealurile şi valorile evanghelice şi enumeră unele: refuzul 
violenței şi al războiului, respectul față de persoana umană şi drepturile 
acesteia, dorința de libertate, dreptate şi fraternitate, tendința de depăşire 
a rasismului, afirmarea demnităţii şi valorizarea femeii. Pe alte fronturi 
se vorbeşte despre o redeşteptare a sacrului, o răspândire a nostalgiei față 
de Absolutul care ia locul afirmării ateismului dintr-o anumită perioadă, 
destul de recentă. Şi Scrisoarea Apostolică Mottu proprio „Porta Fidei" a 
Sf. Părinte Papa Benedict al XVI-lea, emisă cu ocazia anuntárii Anului 
Credinței, aminteşte că „se întâmplă destul de des ca oamenii creştini să 
se preocupe mai mult de consecințele sociale, culturale şi politice ale an- 
gajării lor, continuând să se gândească la credinţă ca o condiţie evidentă a 
convietuirii" (nr. 2). 

Dacă aspectele pozitive nu lipsesc, cele negative sunt numeroase şi in- 
grijorătoare. Indiferentismul, agnosticismul, ateismul, mai mult practic 
decât teoretic, relativismul, au cucerit largi straturi ale societăţii noastre. 
Statisticile spun că 89% (10% nu, 1% nu ştiu) din români se declară religi- 
oşi/creştini?. Sá nu ne lăsăm înşelați! Cât priveşte credința, numai o mino- 
ritate profesează „toată” credința Bisericii. În privinţa incidentei credinţei 
în propria viață, numai pentru puţini ea are o influență puternică; pentru 
majoritatea, importanța credinței este minoră sau chiar nulă. Pentru a 
sintetiza, am putea spune că suntem mai mult religioşi decât credincioşi. 

Să ne gândim, de exemplu, la sectorul mass-media. Răsfoind unele ziare 
şi privind anumite programe la televizor, mi-ar veni să spun că trăim într-o 
epocă postcrestiná, foarte pacific secularizată. Practica religioasă trezeşte 
uimire, ca fiind ceva arhaic, în vreme ce abandonarea şi negarea - sau, mai 
bine spus, uitarea - lui Dumnezeu nu mai interesează pe nimeni: dacă este 
luată în considerare, aceasta se face pentru a mai avea un breaking news 
în plus. 


2 Sondaj Institutul Român pentru Evaluare şi Strategie (IRES), aprilie 2012. 

Aţi urmărit anumite programe de serviciu? În ambiente elegante, el, ea, 
celălalt, cealaltă cu multă candoare povestesc aventurile lor extraconjuga- 
le, ca şi cum ar fi vorba despre episoade din punct de vedere moral licite, 
ba chiar pozitive. Mai grav apoi este să notăm cum valori ca: fidelitatea, 
castitatea, rugăciunea, umilința sunt respinse sau uitate, considerate re- 
licve ale trecutului. Multe pagini ale celor mai răspândite ziare sunt pline 
de pornografie, iar publicitatea se foloseşte de trupul femeii chiar şi pentru 
a vinde mai multă brânză sau şuncă. 

O altă dificultate pentru credinţa creştină, de această dată strict pentru 
ambientul nostru din România, este creată de emigrarea multor credin- 
cioşi de-ai nostri în țări cu o veche tradiţie creştină, dar care în aceşti ul- 
timi ani suferă de o amnezie şi de o carentá destul de gravă în transmiterea 
credinței. Dar pentru că acest argument ar merita un simpozion aparte, 
mă opresc aici, limitându-mă numai să-l semnalez. 

Problema este gravă: se creează o cultură vătămătoare pentru credință 
şi pentru viața morală, mai ales printre tineri. 

Acum vrem să încercăm să răspundem unui interogativ, vechi, dar în- 
totdeauna nou, astăzi foarte urgent pentru trezirea constiintelor din le- 
targie: de ce nu se mai crede? De ce, după educaţia religioasă avută în 
copilărie, ne găsim pe căi atee, agnostice şi indiferente? Chestiunea este 
complexă; ea implică psihologia, pedagogia, etica, dogmatica, sociologia. 
Pentru un răspuns la aceste interogatii, ii dăm cuvântul acum lui Feodor 
Dostoievsky, cunoscutul scriitor rus de faimă mondială, care, consider, nu 
mai are nevoie de alte prezentări. 


În ultimii ani ai vieţii, Dostoievsky devenise un fel de stareţ, consilier 
spiritual, mai ales al tinerilor; „ghidul spiritual al poporului rus” îl numea 
Berdjaev. Lumea, şi mai ales tinerii, i se adresa pentru a primi mângâiere, 
sfaturi, explicaţii. Cu un an înaintea morții (1881), primea o scrisoare de 
la o tânără studentă. Tânăra îi mărturisea propria suferință pentru că şi-a 
pierdut credința. În data 15 ianuarie 1880, scriitorul răspundea: 


„[...]. Cât priveşte scrisoarea dumneavoastră, ce aş putea să vă răspund? Aces- 
tor întrebări nu li se poate răspunde printr-o scrisoare [...]. Dacă vreţi, treceţi 
pe la mine şi, chiar dacă de obicei am puţin timp, între patru ochi se vede şi se 
spune mult mai mult decât într-o scrisoare, în care tonul este abstract. Scrisoa- 
rea dumneavoastră este caldă, cordialá şi sinceră. Dumneavoastră suferiti cu 
adevărat şi nu puteţi să nu suferiti; de ce vă chinuiti atât? Şi alții şi-au pierdut 
credința, dar s-au mântuit. Îmi scrieţi că au distrus în dumneavoastră credința 

in Cristos. Dar cum de nu v-ati pus, inainte de toate, intrebarea: cine sunt cei 
care îl neagă pe Cristos ca Mântuitor? Eu nu întreb dacă sunt buni sau răi, ci 
dacă-l cunosc pe Cristos în substanţa lui. Credeti-má, nu-l cunosc, pentru cá, 
după ce l-ar fi cunoscut, chiar şi numai în parte, nu se poate să nu se vadă că 
este ceva exceptional, şi nu o ființă comună/obişnuită, asemănătoare cu toti 
oamenii buni sau răi. In al doilea rând, toti aceia sunt aşa de slabi pentru că nu 
au nici măcar o minimă pregătire ştiinţifică pentru a cunoaşte ceea ce neagă. 
Aceştia neagă cu mintea. Dar este pură mintea lor şi este senină inima lor? 


Repet, eu nu spun că sunt oameni răi, dar sunt contagiati de acel element mor- 
bid general care se află în toti ruşii din intelighentia, de felul lejer de a trata 
argumentele, de o prezumție atât de excepţională, la care nici măcar marile 
minți europene nu ar fi visat, în sfârşit, de fenomenala ignoranță a ceea ce ju- 
decă. 

Ar fi de ajuns aceste consideraţii, cred, pentru a vă opri în negarea dumnea- 
voastră, sau cel puţin pentru a vă face să reflectati, să vă indoiti. Eu cunosc 
numeroşi negatori care, la sfârşit, au trecut cu toată ființa lor la Cristos. Dar 
aceştia aveau sete sinceră după adevăr; şi cel care caută nu poate să nu gáseas- 
că. Vă mulţumesc mult pentru caldele dumneavoastră cuvinte adresate mie şi 
despre mine. Vă strâng mâna şi, dacă veţi vrea, la revedere. Al Dumneavoastră, 
E Dostoievsky"?. 


Această scrisoare merită o reflecţie atentă, pentru cá este foarte actua- 
lă, punctuală şi clară, în particular pentru creştinismul nostru din Româ- 
nia şi în general pentru cel din Europa. 

Înainte de toate, o premisă: nu suntem credincioşi pentru că suntem 
buni, sau atei, sau răi. Credinţa şi necredinta au alte rădăcini, chiar dacă 
bunătatea sau răutatea sunt elemente ce determină sufletul să accepte sau 
să respingă credința. 

După Dostoievsky, prima cauză a necredintei este ignoranta privitoare 
la ,substanta" lui Cristos. Cristos nu este cunoscut în „substanţa lui, adică 
în profunzimea lui, în misterul personalității lui unice şi transcendente, ca 
fiind cel care a rostit «cuvinte veşnice», care este mântuirea omului (pen- 
tru că omul nu este în stare să se mântuiască, ci este mântuit de revelaţie 
şi apoi de Cristos, adică de intervenţia directă a lui Dumnezeu în viața 
lui), ca fiind cel care «poartă în sine şi în Cuvântul lui idealul frumuseţii», 
«omul fără măsură, fără limite bun». Cu alte cuvinte, ca fiind cel în care se 
manifestă plinătatea umanităţii şi a divinității”. 


3 F. Dosrorkvsky, Epistolario, ed. E. Lo Gatto, II, ESI, Napoli 1950, 543 s.u. 

Astfel îl cunoscuse Dostoievsky pe Cristos, după ani de suferință inte- 
rioară. „Nu asemenea unui copil cred eu în Cristos şi îl profesez, ci osana 
mea a trecut prin marele cuptor al îndoielilor”*. „Marele cuptor al îndoieli- 
lor” se referă mai înainte la tentatia atee, apoi la cea iluministă, care vede 
în Cristos „omul divin”, adică omul în care se manifestă maximumul de în- 
telepciune şi de moralitate, dar nu Dumnezeul întrupat. Studiul Părinților 
Bisericii iluminase căutarea interioară a scriitorului şi îl ajutase să ajungă 
la credința Bisericii, singura capabilă să mântuiască. „Mulţi cred că este 
suficient să creadă în morala lui Cristos pentru a fi creştini. Nu morala lui 
Cristos, nici învățătura lui Cristos nu vor fi cele care vor salva lumea, ci 
credința în acestea, faptul că Isus Cristos s-a întrupat”5. 

A doua cauză a necredintei — tot după Dostoievsky — este superficialita- 
tea. Este un apendice al ignoranței, se hrăneşte cu diletantism cultural, se 
ornează cu beteli ciudate, deseori este umflatá şi cârcotaşă. Ultima cauză 
este impuritatea minții şi a inimii (Este pură mintea şi este senină inima 
lor?). Scriitorul face aluzie la prejudecățile intelectuale, la prezumția de a 
şti şi de a defini totul, la lipsa luminii interioare, cauzată de păcatul care 
împiedică să se vadă şi să se înțeleagă. 


* 


Analiza fácutá de Dostoievsky este substantial exactá. Pentru a o inte- 
lege mai bine, precizám cáteva adeváruri teologice. Credinta nu este opera 
inteligenței şi a voinței omului, ci darul lui Dumnezeu, un har a cărui ori- 
gine şi al cărui motiv se găsesc numai în iubirea lui Dumnezeu şi în voința 
lui de a mântui oamenii. A spune acest lucru nu înseamnă a afirma că omul 
nu poate şi nu trebuie să facă nimic pentru a ajunge la credință şi a perse- 
vera în ea. Primatul harului în credință nu distruge libertatea omului: el 
poate să consimtă şi să coopereze cu harul credinței, dar poate şi să refuze 
să-şi dea asentimentul şi cooperarea şi să rămână, astfel, în necredintà. 
Acceptarea credinței depinde întotdeauna de libertatea umană. 

Două sunt principalele elemente care împiedică dezvoltarea şi viața cre- 
dintei: întunericul minţii şi îngreunarea inimii. În privința primului ele- 
ment, este oportun să amintim învăţătura Sf. Augustin. Credinţa - amin- 
teste Sfântul — precedă rațiunea. Deci crede ut intelligas, adică pentru a 
intelege trebuie sá crezi, pentru cá inteligenta este premiul credintei; dar 


* L. DAL SANTO, ed., Dostoievsky inedito. Quaderni e taccuini, 1860-1881, Vallecchi, Fi- 
renze 1980, 424. 

5 Taccuini per i demoni, Sansoni, Firenze 1958, 1027. 

$ AUGUSTIN DE HIPPONA, Sermo 43, 6: PL 38, 257. 

este adevărat şi contrariul: intellige ut credas", pentru cá este rațiunea cea 
care demonstrează „cui trebuie să se creadá"*. Mai mult, „a crede nu este 
altceva decât un gând însoţit de asentiment. Nu oricine gândeşte crede 
[...], dar oricine crede gândeşte; şi gândeşte crezând şi crede gândind”*. 

Intellige ut credas augustinian se poate parafraza astfel: forteazá-te, cu 
ajutorul studiului aprofundat, sá descoperi valoarea si puterea motivelor 
de credibilitate, sá intelegi din interior crestinismul táu, sá observi lumina 
pe care acesta o proiectează asupra existenței noastre, să-i percepi profun- 
da frumusețe, pentru ca actul tău de credință să fie mai deplin, mai perso- 
nal şi mai matur; să fie mai puțin dependent de conditionárile sociologice 
şi psihologice externe şi mai mult „al tău”; să fie mai bucuros, mai iradiant 
asupra celor care te întâlnesc. 

Acum este necesar să recunoaştem cá multi dintre contemporanii nog- 
tri, din punct de vedere spiritual şi intelectual adulti, pe teren religios au 
rămas la un nivel elementar. Mai rău, şi-au „creat” o credință proprie, ape- 
lând la izvoare contaminate, superficiale, foarte bine îngropate, pentru a 
ascunde inconsistenta ei. Ín acest sens, apar continuu „cărți”, , romane", 
„descoperiri”!! prezentate pe posturi de televiziune ca Discovery şi cântă- 
reti care se folosesc de simboluri creştine pentru a provoca şi a-şi creşte 
audiența, ca, de exemplu, Madonna care s-a arătat crucificată, sau Lady 
Gaga care poartă crucea în părţile joase ale corpului. 

Ne întrebăm: ce poate găsi un cititor obişnuit în lectura sau vizionarea 
acestor cărți şi emisiuni? Dacă are o credință robustă, va încerca o tristețe 
profundă față de superficialitatea şi banalitatea cu care se tratează argu- 
mente atât de grave şi atât de delicate; dacă nu are credință, sau are puti- 
nă, va sfârşi prin a se complace şi mai mult în letargia agnostică. 

Nu rareori ignoranta religioasă determină omul să-şi construiască un 
dumnezeu după propria imagine şi asemănare, şi aceasta este, cred, forma 
cea mai răspândită în zilele noastre. Atunci când această construcţie este 
ornată de artă, rezultă statui de idoli înaintea cărora se prosternează au- 
tori şi admiratori. Apropo de dumnezeul lui Sartre, Julien Green scria în 
jurnalul său, în ziua de 20 ianuarie 1951: 


Mustele a lui Sartre, operă superbă şi plină de forță, nu lipsită de frumusețe. 
Discursul Electrei in fata statuii lui Zeus. [...] Aici autorul se dezlántuie în 
ateismul sáu si cred cá va tulbura multi spectatori. Dar dumnezeul pe care 


7 AUGUSTIN DE HIPPONA, Sermo 43, 7, 258: PL 38, 257.. 

3 AuGUSTIN DE HIPPONA, De vera religione, 24: PL 34-35, 141. 

? AUGUSTIN DE HIPPONA, De praedestinatione sanctorum, 2, 5: PL 44, 962s.u. 

1 Vezi, de exemplu, José SARAMAGO, Evanghelia după Isus Cristos, Polirom, Bucureşti 
2012. 

1 Vezi, de exemplu, descoperirea rámásitelor pământeşti ale lui Isus Cristos etc. 

Sartre ni-l prezintă este atât de mediocru şi limitat, încât nu este dificil să în- 
telegem ateismul autorului față de un asemenea dumnezeu. Dacă Dumnezeu 
ar fi dumnezeul lui Sartre, eu aş fi ateu de douăzeci de ori în loc de una, aş fi 
ateu de acel dumnezeu, şi încă unul fanatic. Dar, aşa cum se întâmplă, există 
întotdeauna o eroare de persoană. 


Celălalt element negativ pentru credință este îngreunarea inimii, adică 
imoralitatea în sensul cel mai vast. A crede nu înseamnă, în primul rând, 
a adera la un complex de adevăruri, ci a adera la Isus Cristos, a fonda pe el 
viața noastră. Cu alte cuvinte, „înseamnă a-l privi pe Cristos față în față, 
a aşeza persoana noastră în raport cu viața lui, a ne pune sub privirea lui, 
a primi de la el adevărul nostru, a învăța de la el cine suntem şi cine tre- 
buie să fim. Înseamnă a accepta cu inteligența noastră că în el ne este dată 
puterea de a deveni ceea ce el este şi a adera la această putere cu întreaga 
noastră inimă şi cu toată voința noastră”!?. 

În consecință, credința este un raport interpersonal între Cristos şi om: 
raport liber, plin de iubire, încrezător. Atunci când omul în mod liber co- 
mite păcatul, rupe acest raport, pentru că îl refuză pe Cristos. Se verifică 
aici ceea ce spune Sf. Augustin: păcatul „tulbură, închide şi orbeşte ochiul 
inimii cu care se vede Dumnezeu”. Aşa cum ochiul exterior, dacă este bol- 
nav, fuge de lumina pentru care este făcut, „la fel şi ochiul inimii, tulburat 
şi rănit, se depărtează de lumina dreptăţii, nu îndrăzneşte să o contemple, 
nu este capabil să facă acest pas”. De aceea, „sarcina noastră în această 
viață constă în a păstra sănătos ochiul inimii pentru a-l putea vedea pe 
Dumnezeu. Cu acest scop se celebrează sfintele mistere şi se ascultă Cu- 
vântul lui Dumnezeu”. Acum, „ce anume tulbură ochiul inimii? Cupidi- 
tatea, avaritia, fárádelegea, concupiscenta: toate acestea tulbură, închid, 
orbesc ochiul inimii"??, 

Din aceste consideraţii este uşor să deducem că într-o societate ca a 
noastră, impregnată de erotism, permisivă şi libertină, lacomă de avere şi 
de putere, pentru credință nu mai este loc, pentru că ea înfloreşte pe tere- 
nul umilintei minţii şi pe deschiderea sufletului față de har. Dostoievsky 
nu era cu siguranță un sfânt, dar era conştient că păcătuieşte şi, în con- 
secintá, că are nevoie de iertare, şi se ruga, frecventa biserica. Astăzi, în 
schimb, se exaltă transgresiunea, se neagă păcatul, se uită rugăciunea. Pentru 


2 J. MOInGT, „Conoscere il Padre nel Figlio", în La fede în Gesù Cristo, Ave, Roma 1968, 91. 
13 AUGUSTIN DE HIPPONA, Sermo 88, 5 şi 6: PL 38, 542. 

a lansa o carte sau un spectacol, termenul cel mai eficace este transgresiv, 
adică — în cuvinte simple — este împotriva oricărei legi civile şi morale, 
blasfemic, impudic. Păcatul? Dar nu este un reziduu al tradiției iudaico- 
creştine, de acum depăşit? Şi rugăciunea nu este alienare şi drog? Exact 
acest lucru este ilustrat de Peter Weiss in drama Persecufia şi asasinarea 
lui Jean Paul Marat: că rugăciunea stinge indignarea împotriva nedreptă- 
tii şi contribuie la afirmarea opresiunii. Fără a incomoda eroul sartrian din 
opera Muştele, care afirma: „Fiecare om trebuie să-şi găsească drumul”, 
deoarece „nu mai există nici bine, nici rău şi nu mai există nimeni care 
să-mi poruncească”, să ne gândim la actualul libertinism radical care con- 
damnă ca tabu normele morale sexuale şi exaltă totala libertate în acest 
câmp, ca o eliberare şi o maturizare umană. 
În acest sens, Dostoievsky scria: 


„Fără Dumnezeu, conştiinţa este înfricoşătoare, poate să se rátáceascá până la 
a comite faptele cele mai imorale”!*; şi iarăşi, „In Occident l-au pierdut pe Cris- 
tos [...] si din acest motiv Occidentul cade, exclusiv din acest motiv”15. 


* 


De ce nu se mai crede? L-am ascultat pe Dostoievsky punctánd cáteva 
idei de-ale sale. Nu am vrea însă ca discursul nostru să pară pesimist şi 
generalizant. Dacă este adevărat că astăzi ateismul şi descreştinizarea se 
prezintă ca fenomene masive şi arogante, este şi adevărat că sentimentul 
religios şi nostalgia după Evanghelie revin să atingă inimile, nu rareori 
cu rezultate promițătoare. Nu ar putea fi altfel: ateismul este antiuman. 
Dumnezeu ne este necesar ca aerul. Nu putem trăi îndelung şi cu demnita- 
te fără El. Dostoievsky a înțeles acest lucru şi s-a exprimat foarte frumos: 
„Toată legea existenței umane constă în aceasta: ca omul să se poată închi- 
na întotdeauna în fata Celui Infinit mai mare. Dacă oamenii ar fi privati 
de Cel Infinit mai mare, ei nu ar mai putea trăi şi ar muri în disperare. 
Nemásuratul şi Infinitul este indispensabil omului, la fel ca şi acea mică 
planetă pe care El locuieste"!$, 

A ne putea închina în fata lui Dumnezeu şi a lui Cristos este nevoia cea 
mai profundă a existenței şi norocul ei cel mai mare. Acesta este mesajul 
pe care Dostoievsky îl adresează omenirii de astăzi. La începutul secolului 
al XXI-lea, putem înțelege acest mesaj mai bine. De ce? Pentru că idolii — 
de piatră, de hârtie, de carne - în fata cărora timp de atâtea decenii ne-am 


14 L, DAL SANTO, ed., Dostoievsky inedito. Quaderni e taccuini, 1860-1881, 408. 
15 F DosrorEvsky, Epistolario, II, 310. 
16 Taccuini per i demoni, 146. 

închinat s-au năruit în mod mizerabil. Dacă încă sunt adorati, acest lucru 
se întâmplă din cauza orbirii, inertiei şi a laşităţii. Acestea ne-au lăsat pe 
drumuri care au dus numai spre disperare şi neant. Dar din disperare şi 
neant nu se poate trăi. Din nou, Dostoievsky este cel care ne atenționează: 
„Ori credinţa, ori să ardem”!. El a crezut, pentru a nu arde. Noi? 

Noua evanghelizare, în care suntem implicaţi cu toţii, este o angajare 
exaltantă şi dificilă. Dificilă, pentru că bariera secularizării şi a indiferen- 
tismului este masivă; exaltantă, pentru că astăzi „ispita după Dumnezeu”, 
adică nostalgia după adevăr şi pace, este foarte mult vehiculată la nivel 
universal. Şi aceasta este bogăţia noastră. 


11 Taccuini per i demoni, 1016. 


